**Zápisnica zo zasadnutia komisie financií a rozpočtu pri MsZ v Kežmarku,**

**konanej dňa 20.5.2021 v zasadačke MsÚ Kežmarok**

**Prítomní:**

Ing.Karol Gurka, Ing. Miroslav Perignáth, Ing. Matúš Polák, Mgr. Stanislav Pisarčík,

Mgr. Jaroslav Maitner, Ing. Matúš Gáborčík , Mgr. Marek Klein , Ing. Katarína Brejčáková

**Program:**

1. Otvorenie
2. Návrh Záverečného účtu Mesta Kežmarok za rok 2020
3. Návrh na schválenie zmeny podmienok poskytnutého preklenovacieho úveru na projekty – „Zníženie energetickej náročnosti verejných budov MŠ Ul. Cintorínska v Kežmarku“ a „Spája nás voda Nowy Targ – Kežmarok „
4. Návrh na schválenie preklenovacieho úveru na projekt „Rekonštrukcia renesančnej NKP Zvonice v Kežmarku“
5. Návrh na schválenie zmeny podmienok poskytnutého dlhodobého účelového úveru
6. Návrh na zmenu rozpočtu Mesta Kežmarok pre rok 2021
7. Rôzne

**1. Otvorenie**

Zasadnutie komisie otvoril predseda komisie privítaním prítomných.

**2. Návrh Záverečného účtu Mesta Kežmarok za rok 2020**

Ing. Polovková – v poznámkach sú popísané príjmy i výdavky ( pandémia, citeľný výpadok príjmov, taktiež pokles podielových daní )

**3. Návrh na schválenie zmeny podmienok poskytnutého preklenovacieho úveru na projekty – „Zníženie energetickej náročnosti verejných** budov MŠ Ul. Cintorínska **v Kežmarku“ a „Spája nás voda Nowy Targ – Kežmarok** „

Ing. Polovková - navrhnutý posun termínu splatnosti úveru z aktuálneho termínu 3.6.2021 na 3.6.2022, ostatné podmienky zostávajú nezmenené

Hlasovanie: za: 8 (Ing.Karol Gurka, Ing. Miroslav Perignáth, Ing. Matúš Polák, Mgr. Stanislav Pisarčík, Mgr. Jaroslav Maitner, Ing. Matúš Gáborčík , Mgr. Marek Klein , Ing. Katarína Brejčáková ) proti:0, zdržal sa:0

Komisia financií a rozpočtu odporúča MsZ v Kežmarku schváliť zmenu podmienok poskytnutého preklenovacieho úveru schváleného uznesením MsZ Kežmarok č. 53/2019 zo dňa 25.4.2019 na prefinancovanie projektov: „Zníženie energetickej náročnosti verejných budov MŚ ul. Cintorínska v Kežmarku „ a „Spája nás voda Nowy Targ – Kežmarok „ od spoločnosti Všeobecná úverová banka. a.s. , splatnosť úveru: 3.6.2022

**4. Návrh na schválenie preklenovacieho úveru na projekt „Rekonštrukcia renesančnej NKP Zvonice v Kežmarku“**

Hlasovanie: za : 8 (Ing.Karol Gurka, Ing. Miroslav Perignáth, Ing. Matúš Polák, Mgr. Stanislav Pisarčík, Mgr. Jaroslav Maitner, Ing. Matúš Gáborčík , Mgr. Marek Klein , Ing. Katarína Brejčáková ) proti:0, zdržal sa:0

Komisia financií a rozpočtu odporúča MsZ v Kežmarku schváliť prefinancovanie projektu „Rekonštrukcia renesančnej NKP Zvonica v Kežmarku „ z programu 2: Podpora obnovy kultúrnych pamiatok UNESCO a národných kultúrnych pamiatok z PSK od spoločnosti Slovenská sporiteľňa , a.s. za nasledovných podmienok:

Druh úveru: preklenovací úver

Veriteľ: Slovenská sporiteľňa, a.s.

Výška úveru. 94 600,-€

Účel úveru: financovanie projektu „Rekonštrukcia renesančnej NKP Zvonica

Splatnosť úveru: 12 mesiacov

Úrokové rozpätie: fixná +0,7% p.a.

Zabezpečenie úveru: bez zabezpečenia

**5. Návrh na schválenie zmeny podmienok poskytnutého dlhodobého účelového úveru**

- Mgr. Maitner – z akého dôvodu je navrhnutý termín do roku 2026?

Ing. Polovková – úver sa čerpá postupne

Ing. Polák – navrhuje posunúť termín splatnosti na reálny čas , kedy sa výstavba cyklochodníka ukončí. Blokuje nás most, zistiť od Slov. správy ciest termín dokončenia opravy mosta.

Mgr. Maitner – pri projektovaní cyklochodníka bolo vyjadrenie Slov. správy ciest k mostu?

Ing. Gurka - komisia financií a rozpočtu žiada odd. výstavby vyjadrenie či je dostatočne zadaný posun termínu ( 25.8.2026 ) v žiadosti o čerpanie úveru

Hlasovanie: Hlasovanie: za: 8 (Ing.Karol Gurka, Ing. Miroslav Perignáth, Ing. Matúš Polák, Mgr. Stanislav Pisarčík, Mgr. Jaroslav Maitner, Ing. Matúš Gáborčík , Mgr. Marek Klein , Ing. Katarína Brejčáková ) proti:0, zdržal sa:0

Komisia financií a rozpočtu odporúča MsZ v Kežmarku schváliť zmenu podmienok poskytnutého dlhodobého účelového úveru schváleného uzn. MsZ Mesta Kežmarok č. 71/2020 zo dňa 1.6.2020 na financovanie investičných akcií Mesta Kežmarok :

a) Cyklochodník okolo historického centra mesta Kežmarok

b) Doplnenie cyklistickej infraštruktúry v Kežmarku

c) Prestavba mestskej tržnice na regionálnu tržnicu

d) Dobudovanie systému zhodnocovania BRO biologicky rozložiteľného odpadu ) v Kežmarku

e) Výstavba multifunkčného ihriska CVČ

f) Revitalizácia vnútrobloku Sever, Kežmarok

od spoločnosti ČSOB, a.s. nasledovne:

čerpanie úveru : 23.12.2021

splácanie istiny: mesačné splátky istiny ( anuitné splácanie spolu s úrokmi ) od 1/2022

do 12/2026

splatnosť úveru: 27.12.2026

**6. Návrh na zmenu rozpočtu Mesta Kežmarok pre rok 2021**

- Ing. Polák – žiada informáciu , ktoré pozemky sú zahrnuté v príjme za predaj pozemkov

- Ing. Polovková – pozemok Vyšný mlyn, pozemok pri Tescu, MŠ Severná

- Ing. Gurka – pozemok Vyšný mlyn je majetok TS s.r.o.

- Ing. Polák – na komisií výstavby i komisií majetkovej neprešla zmena územného plánu, ani zmena podmienok verejnej súťaže , nie je dôvod aby sa počítalo v rozpočte so sumou 94 600,-

- Ing. Perignáth – pri výstavbe poslednej bytovky na sídlisku JUH, komisia skonštatovala, že sídlisko JUH je zahustené, ihriská sú využité, treba realizovať aj oddychové zóny pre seniorov, nezahusťovať viac sídlisko

Ing. Gurka – do návrhu na zmenu rozpočtu nemal byť zapojený príjem z predaja pozemkov

Mgr. Maitner – pri predaji pozemku MŠ Severná počkať na schválenie vyššieho regulatívu, môže byť potom cena vyššia. Najprv pripraviť územno-plánovacie dokumenty, potom vypísať verejnú súťaž, nedávať teraz do rozpočtu, časovo sa to nestihne do konca roku 2021.

Ing. Perignáth – sú to hodnotné pozemky, žiada viac informácií

Mgr. Maitner – odporúča ďalšie stretnutie poslanci, architekt, vedenie mesta

Mgr. Polák – do 2 týždňov stretnutie s architektom, ktorý projektoval zmenu územného plánu, ak nebudú vysvetlené predaje pozemkov, vyňať z úpravy rozpočtu príjem za ich predaj

Ing. Klein – hľadať aj iné zdroje, je audit pozemkov mesta? , potrebný audit využívaných mestských pozemkov a nevysporiadaných mestských pozemkov

Mgr. Maitner – vidí veľa rezerv na daniach z nehnuteľnosti, aj na daniach z ubytovania

* v  rozpočte je navýšenie bežných príjmov z prenájmu majetku B. Braun – CIZS , je to nereálne, pretože kolaudácia CIZS bude až v budúcom roku, prenájom môže byť až po kolaudácií . Navrhuje aby zmluvu kontroloval hlavný kontrolór, v zmluve je 0,5% pokuta za každý deň

Ing. Klein – je možné úverovo financovať nájom ešte k neskolaudovanej stavbe

Ing. Polovková – CIZS má byť skolaudovaná do 31.12.2021,je zoznam ambulantných lekárov ktorý majú záujem o priestory i o garážové miesta

Ing. Gurka – informácia o rokovaní s firmou B. Braun

Mgr. Maitner – schvaľuje navrhnutú úpravu na chodníky, ale CIZS – vysoká investícia

* CIZS – 1,4 mil. , podpísaná zmluva bez krytia v rozpočte, Zvonica – detto, Rekonštrukcia MŠH – 175 tis., z obstarávania je vyššia suma, vidí systémové zlyhanie v rozpočte pri investičných akciách, navyšujeme rozpočet preto , že je zmluva
* Navrhuje, aby hlavný kontrolór sa zameral na investičné akcie v meste , žiada prijať uznesenie ako komisia na prijatie opatrení
* Neodporúča schváliť predložený návrh na zmenu rozpočtu, navrhuje stretnutie ešte pred MsZ
* Ing. Gurka – navrhuje doplniť jednotlivé návrhy na úpravu rozpočtu , pozvať na stretnutie komisie jednotlivých vedúcich oddelení ( výstavba, majetkové, právne, prednostu )
* dohodnuté stretnutie komisie s pozvanými na 25.5.2021 o 16,45 hod

7**. Rôzne**

Ing. Gurka – informácia o  Návrhu rozdelenia dotácií pre ostatné kultúrne kluby z rozpočtu mesta Kežmarok na rok 2021 podľa VZN č. 3/2016 v znení VZN č. 8/2016

Ing. Polák – posielať pozvánku na zasadnutia komisie aj s materiálmi

Zapísala: Anna Zubalová

Kežmarok, 24.5.2021

Ing. Karol Gurka

Predseda Komisie financií a rozpočtu pri MsZ Kežmarok